Vanemad pitsid olid õmblus- või ka nõelapitsid. 17. sajandil hakkasid levima kangaotsa narmastest sõrmedega põimitud sõlmpitsid ja võrgunõela abil kootud võrgule õmmeldud võrkpitsid. 19. sajandil oli Eestis üldine valgest linasest niidist niplispits. Saartel ja setode juures tehti ka värvilist niplist. Heegelpitsi ja tüllpitsi hakati kasutama alles 19. sajandi lõpupoolel.